Diari Oficial de la Generalitat Valenciana


Sumari del DOGV 4982, del 11-04-2005 (2005/3657)

Informació pública del programa d'actuació integrada presentat per Proara Desarrollo, SL, per al desenvolupament de la unitat d'execució delimitada pel programa de reforma interior «Castellar-Benicàssim», així com de la suspensió de llicències en l'àmbit de l'esmentada unitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4982

Data del DOGV
:   11-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3657


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada presentat per Proara Desarrollo, SL, per al desenvolupament de la unitat d'execució delimitada pel programa de reforma interior «Castellar-Benicàssim», així com de la suspensió de llicències en l'àmbit de l'esmentada unitat. [2005/S3657]
  
L'Ajuntament Ple en sessió ordinària celebrada el 28 de gener de 2005, va adoptar el següent acord:
  
«Vistes les actuacions hagudes en l'expedient, així com l'informe emés per la secció de programes d'actuació integrada del Servici de Planejament, i amb el dictamen de la Comissió Informativa d'Habitatge, Grans Projectes i Urbanisme, s'acorda:
  
I. Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Proara Desarrollo, SL, per al desenvolupament de l'actuació integrada delimitada pel programa de reforma interior «Castellar-Benicàssim» en l'àmbit definit pel propi programa de reforma interior. L'alternativa tècnica comprén memòria, homologació sectorial declarativa, pla de reforma interior de millora i projecte d'urbanització.
  
En este termini, comptador a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se en el Servici Municipal de Planejament, (avinguda d'Aragó, 35), tantes al·legacions com alternatives tècniques pretenguen competir amb l'exposada al públic, i queda prorrogat el termini per 20 dies addicionals si en els 10 primers d'informació pública cap persona, prestara caució per import de 3.005 euros, es comprometera a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar en l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; i l'acte d'obertura se celebrarà de les que es presenten el següent dia hàbil a l'acabament d'este termini, llevat que siga dissabte, en este cas es traslladarà al següent dia hàbil. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Planejament, les al·legacions i alternatives tècniques que es presenten davant d'este.
  
II. El present acord tindrà efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establit legalment, no seran admeses a tràmit en l'àmbit de l'actuació esmentat en el punt I, les sol·licituds de llicències de parcel·lació de terrenys, edificació, demolició i obertura, i qualsevol iniciativa de programa d'actuació que es poguera presentar o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística.
  
Així mateix, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent Notaria en el període que transcórrega entre la data d'este acord i la publicació en el Diari Oficial de la Generalitat Valenciana.
  
III. Notificar el present acord als distints servicis municipals.»